rejauldu/bengali-wikipedia huggingface dataset:
সূরা আল-বালাদ ( , নগরী, দেশ) মুসলমানদের ধর্মীয় গ্রন্থ কুরআনের ৯০ তম সূরা; এর আয়াত অর্থাৎ বাক্য সংখ্যা ২০ এবং রূকু তথা অনুচ্ছেদ সংখ্যা ১। সূরা আল-বালাদ মক্কায় অবতীর্ণ হয়েছে।  নামকরণ  এই সূরাটির প্রথম আয়াতের َآ اٌقْسِمُ بِهآذَا الْبَلَدِ বাক্যাংশের الْبَلَدِ শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে البلد (‘বালাদ’) শব্দটি আছে এটি সেই সূরা।   সারমর্ম   ১-৭ মানুষ যদিও মাটির সৃষ্ট, তবুও তারা ধনসম্পদ নিয়ে গর্ব করে  ৮-১৬ বন্দীদের মুক্তি এবং দরিদ্র ও অনাথদের খাওয়ানো হবে।  ১৭-২০ ডান ও বাম হাতের সঙ্গীদের বর্ণনা।   শানে নুযূল  বিষয়বস্তু ও লেখনী থেকে ধারণা করা যায় এই সূরাটি মক্কায় অবতীর্ণ প্রথম সূরাগুলোর একটি।Quran Verses in Chronological Order  তবে সূরাটিতে এমন ইঙ্গিত পাওয়া যায় যা থেকে মনে হয় এটি এমন এক সময়ে নাযিল হয়েছিল যখন মক্কার অবিশ্বাসী গোষ্ঠীভুক্ত মানুষেরা মুহাম্মদের বিরুদ্ধে তাদের বিরোধ ঘোষণা করেছিল এবং তার উপর অত্যাচার করাকে আইণতঃ সিদ্ধ বলে স্থাপন করে নিয়েছিল।   বিষয়বস্তুর বিবরণ  সাইয়ীদ আবুল আল মওদুদি (মৃত্যু ১৯৭৯) বর্ণিত তাফসীর তাফহিম আল-কুরআনে উল্লেখ রয়েছে, এই সুরার মূল উদ্দেশ্য পৃথিবীতে মানুষের প্রকৃত অবস্থান সম্পর্কে বর্ণনা দেওয়া। আর এ কথা জানানো যে, সৃষ্টিকর্তা মানুষের সামনে ভালো ও খারাপ দুই পথের দিশা দেখিয়েছেন এবং কোন পথটি সঠিক এবং অনুসরণীয় সেটি বিবেচনা করার ক্ষমতা প্রদান করেছেন। এখন এটি মানুষের সিদ্ধান্ত যে সে কোন পথটি বেছে নেবে। সে কি সৎকর্ম করে প্রকৃত সুখী হবে নাকি অপকর্মে লিপ্ত হয়ে ধ্বংসের পথে অগ্রসর হবে।  প্রথমত যেই মক্কায় মক্কাবাসীদের দ্বারা মুহম্মদ সমস্যার সম্মুখীন হয়েছিল, সেই মক্কাকে সত্যের সাক্ষী হিসাবে উল্লেখ করা হয়েছে যে, এই পৃথিবী মানুষের জন্য বিশ্রাম ও স্বাচ্ছন্দ্যের জায়গা নয়, যেখানে মানুষ আনন্দ-উল্লাসপূর্ণ জীবনযাপন করবে। বরং তিনি মানুষকে কঠোর পরিশ্রম ও সংগ্রামের জন্য সৃষ্টি করেছেন। যদি এই কথাটি সূরা নাজমের ৩৯ নম্বর আয়াতেও রয়েচে (লাইসা লিল ইনসানি ইল্লা মা সা'আ আর এই যে মানুষের জন্য কিছুই থাকবে না যার জন্য সে চেষ্টা না করে)। এ বিষয়টি স্পষ্ট হয়ে যায় যে, এই পৃথিবীতে মানুষের ভবিষ্যত তার পরিশ্রমের উপর নির্ভর করে।   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী:ইসলামি পরকালবিদ্যা বিষয়শ্রেণী:মক্কা বিষয়শ্রেণী:পরকাল
দক্ষিণখান বাংলাদেশের ঢাকা মেট্রোপলিটন উত্তরের অধীন একটি থানা।   ভৌগোলিক অবস্থান  দক্ষিণখান থানার উত্তরে গাজীপুর সদর উপজেলা, দক্ষিণে খিলক্ষেত থানা, পূর্বে উত্তরখান থানা ও পশ্চিমে বিমানবন্দর থানা অবস্থিত।   ইতিহাস  দক্ষিণখান থানা ২০০৬ সালে প্রতিষ্ঠিত হয়। নবাব আলীবর্দী খান ও তাঁর বংশধর খান পদবি হতে এলাকার নাম হয় দক্ষিণ খান। পূর্বতন "দক্ষিণখান আদর্শ ইউনিয়ন পরিষদ" থেকে থানার নামকরণ করা হয়।    জনসংখ্যা  দক্ষিণখান থানার জনসংখ্যা প্রায় ৫,২৯,৫০০। অধিবাসীদের গড় শিক্ষার হার ৬৮.৮৭%। পুরুষ ও মহিলাদের মধ্যে এই হার যথাক্রমে ৭৩.৫৭% ও ৬৩.০৬%।   তথ্যসূত্র    উৎস   বাংলাদেশ পরিসংখ্যান ব্যুরো: দক্ষিণখান ইউনিয়নের মাঠপর্যায়ের প্রতিবেদন (২০০৮)  বাংলাদেশ আদমশুমারি (২০০১)  বিষয়শ্রেণী:ঢাকা জেলা বিষয়শ্রেণী:ঢাকা জেলার থানা বিষয়শ্রেণী:ঢাকা-১৮ আসনের অধীনস্থ এলাকা সমূহ
নটিংহ্যাম ফরেস্ট ফুটবল ক্লাব (; এছাড়াও নটিংহ্যাম ফরেস্ট এফসি অথবা শুধুমাত্র নটিংহ্যাম ফরেস্ট নামে পরিচিত) হচ্ছে নটিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের ১ম স্তরের ফুটবল লিগ প্রিমিয়ার লিগ খেলে। এই ক্লাবটি ১৮৬৫ সালে প্রতিষ্ঠিত হয়েছে। নটিংহ্যাম ফরেস্ট তাদের সকল হোম ম্যাচ নটিংহ্যামের সিটি গ্রাউন্ডে খেলে থাকে; যার ধারণক্ষমতা হচ্ছে ৩০,৪৪৬। চিরপ্রতিদ্বন্দ্বী নটস কাউন্টির ঠিক বিপরীত দিকেই এই ক্লাবটি অবস্থিত। বর্তমানে এই ক্লাবের ম্যানেজারের দায়িত্ব পালন করছেন স্টিভ কুপার এবং সভাপতির দায়িত্ব পালন করছেন নিকোলাস র‍্যান্ডাল। বর্তমানে ইংরেজ রক্ষণভাগের খেলোয়াড় জোসেফ অ্যাড্রিয়ান ওরেল এই ক্লাবের অধিনায়কের দায়িত্ব পালন করছেন।  সিটি সেন্টারের ঠিক উত্তরে অবস্থিত ফরেস্ট রিক্রিয়েশন গ্রাউন্ড থেকেই এই ক্লাবের নামকরণ করা হয়েছে। এখানেই নটিংহ্যাম গুজ ফেয়ার নামক স্থানে ক্লাবের প্রথম মাঠ ছিল। সাধারণত ফরেস্ট বনামেও এই ক্লাবটি পরিচিত। এই ক্লাবের সাথে ফরেস্ট ফুটবল ক্লাবের কোন সম্পর্ক নেই।  ঘরোয়া ফুটবলে, নটিংহ্যাম ফরেস্ট এপর্যন্ত ১২টি শিরোপা জয়লাভ করেছে; যার মধ্যে ১টি প্রিমিয়ার লিগ, ৩টি ইএফএল চ্যাম্পিয়নশিপ, ২টি এফএ কাপ এবং ৪টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।  অর্জন উৎস:  লিগ প্রথম বিভাগ/প্রিমিয়ার লিগ  চ্যাম্পিয়ন (১): ১৯৭৭–৭৮  রানার-আপ (২): ১৯৬৬–৬৭, ১৯৭৮–৭৯  দ্বিতীয় বিভাগ / ইএফএল চ্যাম্পিয়নশিপ  চ্যাম্পিয়ন (৩): ১৯০৬–০৭, ১৯২১–২২, ১৯৯৭–৯৮  রানার-আপ (২): ১৯৫৬–৫৭, ১৯৯৩–৯৪  তৃতীয় বিভাগ / লিগ ওয়ান  চ্যাম্পিয়ন (১): ১৯৫০–৫১ (দক্ষিণ)  রানার-আপ (১): ২০০৭–০৮  কাপ এফএ কাপ  চ্যাম্পিয়ন (২): ১৮৯৭–৯৮, ১৯৫৮–৫৯  রানার-আপ (১): ১৯৯০–৯১  ফুটবল লিগ কাপ  চ্যাম্পিয়ন (৪): ১৯৭৭–৭৮, ১৯৭৮–৭৯, ১৯৮৮–৮৯, ১৯৮৯–৯০  রানার-আপ (২): ১৯৭৯–৮০, ১৯৯১–৯২  এফএ চ্যারিটি শিল্ড  চ্যাম্পিয়ন (১): ১৯৭৮  রানার-আপ (১): ১৯৫৯  ইউরোপীয়  ইউরোপীয় কাপ/উয়েফা চ্যাম্পিয়নস লিগ  চ্যাম্পিয়ন (২): ১৯৭৮–৭৯, ১৯৭৯–৮০   উয়েফা সুপার কাপ  চ্যাম্পিয়ন (১): ১৯৭৯  রানার-আপ (১): ১৯৮০  বিশ্বব্যাপী আন্তঃমহাদেশীয় কাপ  রানার-আপ (১): ১৯৮০  তথ্যসূত্র  বহিঃসংযোগ     বিষয়শ্রেণী:ইংল্যান্ডের ফুটবল ক্লাব বিষয়শ্রেণী:উয়েফা সুপার কাপ বিজয়ী ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:১৮৬৫-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব বিষয়শ্রেণী:এফএ কাপ বিজয়ী বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
thumb|256px|তুজুক ই তৈমুরী-এর ইংরেজি অনুবাদের প্রচ্ছদ (পাদটীকা দ্রষ্টব্য) তুজুক ই তৈমুরী  (তথা ”মালফুযাত-ই তিমুরি” : ইং Malfuzat-i Timuri) সম্রাট তৈমুর রচিত আত্মজীবনীমূলক ঐতিহাসিক গ্রন্থ। সম্রাটের নির্দেশে তারই নিকট থেকে প্রয়োজনীয় তথ্য-উপাত্ত নিয়ে বিজ্ঞ ও জ্ঞানী ব্যক্তিদের দিয়ে এই গ্রন্থ রচনা করা হয়েছিল। এই গ্রন্থে সম্রাটের সাত বছর বয়স থেকে জীবনের শেষ দিন পর্যন্ত বর্ণিত আছে। যেমন সর্বশেষে লেখা আছেঃ  সম্রাট তৈমুরের-এর আমলে গ্রন্থটি চাগতাই তুর্কী ভাষায় রচিত। ইয়েমেন থেকে বইটি সংগ্রহের পর এটি ফার্সী ভাষায় অনুবাদ করেন আবু তালেব হোসেইনী। মোঘল সম্রাট শাহজাহানের আমলে এটি দ্বিতীয় দফা  ফার্সিতে অনুবাদ করা হয়। এবার অনুবাদ করেন মোহাম্মদ আফজল বোখারী। এটি ইংরেজি ভাষায় অনুবাদ করেন চার্লস স্টুয়ার্ট।Memoirs of an Islamist - Timur   পাদটীকা  ইংরেজি অনুবাদের প্রচ্ছদে লেখা আছে:   তথ্যসূত্র  বহিঃসংযোগ তুজুক ই তৈমুরী-এর ইংরেজিতে অনূদিত একটি অধ্যায়  তুজুক ই তৈমুরী-এর ইংরেজিতে অনূদিত গ্রন্থ  বিষয়শ্রেণী:আত্মজীবনীমূলক উপন্যাস বিষয়শ্রেণী:চাগতাই ভাষার সাহিত্য
থাম্ব|২০১৪ সালে আরসি হর্শ আর সি হর্চ (আরসি হর্শ বা রেমন্ড চার্লস হোয়ের্শ) (জন্ম: ১৯৪৩) একজন মার্কিন আলোকচিত্রশিল্পী, চলচ্চিত্র নির্মাতা, লেখক, ভাস্কর এবং সঙ্গীতজ্ঞ, যিনি বিতর্কিত কাজের জন্য পরিচিত যা শিল্প ও পর্নোগ্রাফির মধ্যে পার্থক্যকে অস্পষ্ট করে। তিনি তার আর্থ-প্যাথিক প্রবণতা এবং স্যাডো-ম্যাসোসিস্টিক জীবনধারার জন্যও পরিচিত। তার পঞ্চাশ বছরের কাজ বৈচিত্র্যময় এবং শান্তভাবে কাব্যিক থেকে স্পষ্ট এবং বিরক্তিকর পর্যন্ত বিস্তৃত। Sex, by John Spayde, Utne Reader, September–October 1994, p24-25 হান্স বেলমার এবং রবার্ট ম্যাপলেথর্পের সাথে তাকে একাডেমিকভাবে উদ্ধৃত করা হয়েছে, একজন শিল্পীর উদাহরণ হিসাবে যার সীমালঙ্ঘনমূলক কাজ, তবুও, দ্ব্যর্থহীনভাবে শিল্প।  তার কাজের সমালোচনা তার সত্যতা, সংবেদনশীলতা এবং দক্ষ কৌশলের প্রশংসা করে https://archive.today/20141105204953/http://claytoncampbell.com/writing/published-reviews/rc-horsch-at-laxposed এবং তার বিষয়ভিত্তিক শোষণের নিন্দা করে    তথ্যসূত্র    বহিঃসংযোগ    Hörsch এর কাজ নিবেদিত ওয়েবসাইট   সাধারণ ভাষ্য, 2008  বিতর্কিত লন্ডন ট্যাবলয়েড সাক্ষাৎকার, 2006  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:মার্কিন পর্নোগ্রাফি চলচ্চিত্র প্রযোজক বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন কল্পকাহিনী লেখক
পান্ডারী বাই (১৯৩০ – ২৯ জানুয়ারি, ২০০৩) একজন ভারতীয় অভিনেত্রী। তিনি ১৯৫০, ৬০ এবং ৭০ এর দশকে তিনি দক্ষিণ ভারতীয় চলচ্চিত্রে কাজ করেছিলেন। বেশিরভাগ সময়েই অভিনয় করেছেন কন্নড় সিনেমায়। তাকে কন্নড় সিনেমার প্রথম সফল নায়িকা হিসেবে বিবেচনা করা হয়। তিনি রাজকুমার, এম জি রামচন্দ্রন, শিবাজি গণেসানের মতো অভিনেতার সাথে নায়িকা এবং মা উভয়ের ভূমিকায় অভিনয় করেছেন। তিনি রাজকুমার পরিচালিত প্রথম সিনেমা বেদারা কান্নাপ্পা এবং শিবাজির প্রথম সিনেমা পরশক্তিতে নায়িকা ছিলেন। তিনি কন্নড়, তামিল, তেলুগু এবং হিন্দি মিলিয়ে ১,০০০টিরও বেশি ছবিতে অভিনয় করেছেন। বাই তামিলনাড়ু সরকারের কাছ থেকে কালাইমামনি উপাধিতে ভূষিত হয়েছিলেন।   কর্মজীবন  চলচ্চিত্রে অভিষেকের আগে পান্ডারী বাই নাটকে অভিনয়ের মাধ্যমে কর্মজীবন শুরু করেন। বিশেষত পৌরাণিক গল্পের উপর নির্মিত নাটকে অভিনয় করে তিনি দর্শকপ্রিয়তা পান। ১৯৪৩ সালে কন্নড় ভাষার চলচ্চিত্র বাণী দিয়ে চলচ্চিত্রে আত্মপ্রকাশ করেন। তিনি রাজকুমারের বিপরীতে ১৯৫৪ সালের কন্নড় চলচ্চিত্র বেদারা কান্নাপ্পা- তে অভিনয় করেছিলেন। সে চলচ্চিত্রে তিনি কান্নার স্ত্রী নীলা চরিত্রে অভিনয় করেছিলন। সান্ত সখু (১৯৫৫) এবং রায়রা সোসে (১৯৫৭) এর মতো ছবিতে সামন্ততান্ত্রিক পিতৃতন্ত্রের বোঝা অনুমান  "প্রগতিশীল" রূপে একজন মহিলাকে চিত্রিত করে তিনি নিজেকে একজন প্রধান অভিনেত্রী হিসাবে নিজেকে প্রতিষ্ঠিত করেছিলেন। ১৯৫৯ সালে তিনি আব্বা আ হুদুগিতে তার বোন ময়নাবতীর সাথে অভিনয় করেন। ছবিটি কন্নড় সিনেমায় একটি মাইল ফলক হিসেবে বিবেচিত হয়।  নায়িকা হিসেবে অভিনয় শেষে পান্ডারী বাই তার চেয়ে বয়স্ক তারকাদের মায়ের ভূমিকায় অভিনয় শুরু করেন। তাদের বেশিরভাগই তার আগের বছরগুলিতে তার সাথে প্রধান ভূমিকায় অভিনয় করেছিলেন।   পুরস্কার ও সম্মাননা    কিংবদন্তি অভিনেত্রীকে সম্মান জানাতে কর্ণাটক রাজ্যের নবম শ্রেণির কন্নড় ভাষার পাঠ্যপুস্তকে "গুণসাগরী পান্ডারী বাই" পাঠটি যোগ করা হয়েছে।  ২০০১ - ফিল্মফেয়ার পুরস্কার দক্ষিণ - আজীবন সম্মাননা পদক  ১৯৯৪-৯৫ - কর্ণাটক সরকারের কাছ থেকে ডাঃ রাজকুমার আজীবন সম্মাননা পুরস্কার  ১৯৬৮-৬৯ - সেরা পার্শ্ব অভিনেত্রীর জন্য কর্ণাটক রাজ্য চলচ্চিত্র পুরস্কার - নাম্মা মাকালু  ১৯৬৭-৬৮ - শ্রেষ্ঠ পার্শ্ব অভিনেত্রীর জন্য কর্ণাটক রাজ্য চলচ্চিত্র পুরস্কার - বেলি মোদা  ১৯৬৫ - তামিলনাড়ু সরকারের কাছ থেকে কালাইমামানি পুরস্কার   চলচ্চিত্র তালিকা    তথ্যসূত্র    বহিঃসংযোগ      Potpourri of titbits about Pandari Bai  বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২০০৩-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:কর্ণাটকের অভিনেত্রী বিষয়শ্রেণী:কন্নড় অভিনেত্রী বিষয়শ্রেণী:উত্তর কন্নড় জেলার ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। পূর্বে আলোচনার মাধ্যমে অপসারণ করা হয়েছিলো। এই ধরণের নিবন্ধে নির্ভরযোগ্য ও যাচাইযোগ্য সূত্র প্রয়োজন। পরবর্তীতে এরূপ সূত্র সহকারে নিবন্ধ লেখা হলো তা রেখে দেয়া যেতে পারে। মেরাজ (আলাপ) ০৯:০৫, ১৪ জুলাই ২০১৮ (ইউটিসি) রবীন্দ্রনাথ ও ঢাকা বিশ্ববিদ্যালয় প্রতিষ্ঠা  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () অবিশ্বকোষীয় নিবন্ধ। বিতর্কিত মন্তব্য উল্লেখযোগ্য তথ্যসূত্র ছাড়াই করা হয়েছে।  বোধিসত্ত্ব (আলাপ) ১৪:০৮, ১০ জুলাই ২০১৮ (ইউটিসি) তথ্যসূত্রহীন নিবন্ধ, অপসারণ যোগ্য Pinakpani (আলাপ) ১৪:৫৯, ১০ জুলাই ২০১৮ (ইউটিসি)  অপসারণে একমত, অবিশ্বকোষীয় নিবন্ধ। তথ্যসমূহ উল্লেখযোগ্য হলে ঢাকা বিশ্ববিদ্যালয় নিবন্ধে তা যুক্ত করা যেতে পারে।--IqbalHossain (আলাপ) ১৬:০২, ১০ জুলাই ২০১৮ (ইউটিসি) অপসারণে সমর্থন। একমাত্র দৈনিক জনকন্ঠই নির্ভরযোগ্য তথ্যসুত্র। অথচ উক্ত তথ্যসুত্রের হাইপারলিঙ্ক সঠিক নয়। এরফলে নিবন্ধের বর্নিত তথ্যের যাচাইযোগ্যতার কোনো আর পথ থাকলো না।--ফাহিম  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ফ্রি স্টেট দক্ষিণ আফ্রিকার ফ্রি স্টেট প্রদেশের প্রতিনিধিত্বকারী প্রথম-শ্রেণীর ক্রিকেট দল। ১৯৯৫ সালের পূর্ব-পর্যন্ত দলটি অরেঞ্জ ফ্রি স্টেট নামে পরিচিত ছিল। সুপারস্পোর্ট সিরিজের কারণে ফ্রি স্টেট, গ্রিকুয়াল্যান্ড ওয়েস্টের সাথে একীভূত হয়ে বিশেষ প্রাধিকারপ্রাপ্ত ঈগলস ক্রিকেট দল গঠন করে।  জানুয়ারি, ১৯০৪ সাল থেকে এপ্রিল, ১৯৯৫ সাল পর্যন্ত দলটি অরেঞ্জ ফ্রি স্টেট নামে ডাকা হতো। এরপর অক্টোবর, ২০০৪ সাল থেকে দলটি ঈগলসের অংশ হয়ে যায়।   সম্মাননা   কারি কাপ (৩) - ১৯৯২-৯৩, ১৯৯৩-৯৪, ১৯৯৭-৯৮; যৌথভাবে (০) -   স্ট্যান্ডার্ড ব্যাংক কাপ (৪) - ১৯৮৮-৮৯, ১৯৯৩-৯৪, ১৯৯৪-৯৫, ১৯৯৫-৯৬  সাউথ আফ্রিকান এয়ারওয়েজ প্রভিন্সিয়াল থ্রি-ডে চ্যালেঞ্জ (০) -   সাউথ আফ্রিকান এয়ারওয়েজ প্রভিন্সিয়াল ওয়ান-ডে চ্যালেঞ্জ (১) - ২০০৪-০৫  জিলেট/নিসান কাপ (২) - ১৯৯১-৯২, ১৯৯২-৯৩   মাঠ  ফ্রি স্টেট দল নিম্নবর্ণিত মাঠগুলো ব্যবহার করেছে:  র‍্যাম্বলার্স ক্রিকেট ক্লাব গ্রাউন্ড, ব্লুমফন্তেইন (জানুয়ারি, ১৯০৪ - ফেব্রুয়ারি, ১৯৮৬)  সাউথ আফ্রিকান রেলওয়েজ ক্লাব ওল্ড গ্রাউন্ড, ব্লুমফন্তেইন (জানুয়ারি, ১৯৩৮ - ডিসেম্বর, ১৯৩৯)  ওয়েলকম মাইন্স রিক্রিয়েশন গ্রাউন্ড (মাঝে-মধ্যে ব্যবহার করেছে: নভেম্বর, ১৯৫৪ - নভেম্বর, ১৯৬৩)  ইউনিভার্সিটি অব অরেঞ্জ ফ্রি স্টেট গ্রাউন্ড, ব্লুমফন্তেইন (অক্টোবর, ১৯৮৬ - ডিসেম্বর, ১৯৯৩)  হারমোনি গোল্ড মাইন ক্রিকেট ক্লাব এ গ্রাউন্ড, ভার্জিনিয়া (চার খেলা: নভেম্বর, ১৯৮৬ - সেপ্টেম্বর, ১৯৯১)  গুডইয়ার পার্ক, ব্লুমফন্তেইন (অক্টোবর, ১৯৮৯ - বর্তমান)  রোভার্স ক্রিকেট ক্লাব, ওয়েলকম (দুই খেলা: ১৯৮১ - ১৯৮৫)   তথ্যসূত্র    South African Cricket Annual – various editions  Wisden Cricketers' Almanack – various editions  বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল বিষয়শ্রেণী:ফ্রি স্টেটভিত্তিক (প্রদেশ) ক্রিকেট
নাসির উদ্দিন একটি পুরুষ নাম যার অর্থ "দীনকে সাহায্যে করা"।  নাসির উদ্দিন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-   নাসির উদ্দিন – বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  নাসির উদ্দিন (বীর উত্তম) –বীর উত্তম খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  নাসির উদ্দিন (রাজনীতিবিদ) –বাংলাদেশ আওয়ামী লীগের রাজনীতিবিদ ও যশোর-২ আসনের সংসদ।  নাসির উদ্দিন (মেজর) - বাংলাদেশের মুক্তিযোদ্ধা, সাবেক মেজর, লেখক ও ১৫ আগস্ট ১৯৭৫-এ বাংলাদেশে অভ্যুত্থানের একজন সংগঠক।  নাসির উদ্দিন জিহাদী –বাংলাদেশ জামায়াতে ইসলামীর রাজনীতিবিদ ও নওগাঁ-৪ আসনের সাবেক সংসদ।   আরও দেখুন    নাসিরুদ্দিন মাহমুদ শাহ –বাংলার একজন সুলতান।  নাসির উদ্দিন চৌধুরী –বাংলাদেশ জাতীয়তাবাদী দলের রাজনীতিবিদ ও সুনামগঞ্জ-২ আসনের সাবেক সংসদ।  নাসিরউদ্দিন চৌধুরী –একজন বাংলাদেশী ফুটবল খেলোয়াড়।  নাসিরউদ্দিন আহমেদ পিন্টু –বাংলাদেশ জাতীয়তাবাদী দলের রাজনীতিবিদ ও ঢাকা-৮ আসনের সাবেক সংসদ।  নাসিরউদ্দিন মাহমুদ –দিল্লির মামলুক সালতানাতের ৮ম সুলতান।   নাসিরউদ্দিন নুসরাত শাহ –সুলতান আলাউদ্দিন হোসেন শাহের পুত্র।
thumb|right|কালো চা thumb|right|ইন্দোনেশিয়ারর জাভাতে বপন করা চা কালো চা, যা রঙ/লাল চা নামেই বেশি পরিচিত। এটা উলোঙ, সবুজ ও সাদা চায়ের তুলনায় অধিক জারিত (অক্সিডাইজড) করা হয়। ব্লাক টি স্বল্প জারিত চায়ের তুলনায় সাধারণত অধিক গন্ধযুক্ত হয়ে থাকে। ক্যামেলিয়া সাইনেনসিস পাতার গুল্ম (বা ছোট গাছ) থেকে এর চারটি ধরন তৈরি করা হয়। এক্ষেত্রে ব্যবহৃত দুটি প্রজাতি হল, ছোট-পত্রী চীনা বৈচিত্র্য উদ্ভিদ (C. sinensis subsp. sinensis), যা অধিকাংশ প্রকারের চায়ের জন্য ব্যবহৃত হয়, এবং বড়-পত্রী অসমীয়া উদ্ভিদ (C. sinensis subsp. assamica) যা চিরাচরিত কালো চায়ের জন্য ব্যবহৃত হয়। যদিও সাম্প্রতিক বছরগুলোতে কিছু সবুজ ও সাদা চা উৎপাদিত হয়েছে।  প্রধান উৎপাদনকারী বিশ্বের কালো চায়ের বৃহত্তম উৎপাদনকারী হল:  কোম্পানিব্র্যান্ডশেয়ারইউনিলিভারলিপটন১৭.৬%পিজি টিপসঅ্যাসোসিয়েটেড ব্রিটিশ ফুডসটুইনিংস৪.৪%টাটা গ্লোবাল বেভারেজটেটলি৪.০%  আরও দেখুন  সাদা চা   তথ্যসূত্র   বহিঃসংযোগ   Hope, S-J, K Daniel, K L Gleason, S Comber, M Nelson and J J Powell, "Influence of tea drinking on manganese intake, manganese status and leucocyte expression of MnSOD and cytosolic aminopeptidase P", European Journal of Clinical Nutrition 60: 1-8; advance online publication, August 24, 2005;     বিষয়শ্রেণী:চায়ের প্রকারভেদ বিষয়শ্রেণী:এশীয় পানীয়
থাম্ব|এলিশা জে এডওয়ার্ডস এলিশা জে এডওয়ার্ডস (প্রায়শই ইজে এডওয়ার্ডস নামে এবং ছদ্ম হল্যান্ড নামে পরিচিত) (১৮৪৭ - ২৫ এপ্রিল ১৯২৪) ১৯ শতকের শেষের দিকে এবং ২০ শতকের প্রথম দিকের একজন সুপরিচিত অনুসন্ধানী সাংবাদিক এবং আর্থিক প্রতিবেদক ছিলেন।Wertheim, Stanley. A Stephen Crane Encyclopedia, p. 94 (1997) তিনি ১৮৯৩ সালে বন্ধু ইলিয়াস কর্নেলিয়াস বেনেডিক্টের ইয়ট <i id="mwDw">উটোওয়ানাতে</i> চড়ে রাষ্ট্রপতি গ্রোভার ক্লিভল্যান্ডের গোপন ক্যান্সারের অস্ত্রোপচারের গল্পটি ভেঙেছিলেন, যা প্রশাসন অস্বীকার করেছিল।(6 July 2011). A Yacht, A Mustache: How A President Hid His Tumor, NPRAlgeo, Matthew. The President Is a Sick Man, p. 136-148 (2011)  এডওয়ার্ডস ১৮৭০ সালে ইয়েল বিশ্ববিদ্যালয় থেকে এবং ১৮৭৩ সালে আইন স্কুল থেকে স্নাতক হন।Intro note to Edwards article, The Connecticut Magazine, p. 619 (1907) তিনি ১৮৮০ থেকে ১৮৮৪ সাল পর্যন্ত নিউইয়র্ক সান- এর ওয়াশিংটন সংবাদদাতা এবং ১৮৮৭ থেকে ১৮৮৯ সাল পর্যন্ত নিউইয়র্ক ইভিনিং সান- এর সম্পাদক হিসেবে দায়িত্ব পালন করেন। ১৮৮৯ সালে শুরু করে তিনি "হল্যান্ড" নামে একটি দীর্ঘমেয়াদী কলাম লিখতে শুরু করেন যা ফিলাডেলফিয়া প্রেস, শিকাগো ইন্টার ওশান এবং দ্য সিনসিনাটি এনকোয়ারারে প্রকাশিত হতো।(11 February 1918). Holland , The Wall Street Journal (glowing tribute to Edwards' work)  লেখক স্টিফেন ক্রেনের সাথেও এডওয়ার্ডসের ব্যক্তিগত ও পেশাগত সম্পর্ক ছিল।  একটি সংক্ষিপ্ত অসুস্থতার পরে, এডওয়ার্ডস ২৫ এপ্রিল ১৯২৪ সালে ৭৬ বছর বয়সে গ্রিনউইচ, কানেটিকাটে মারা যান। মৃত্যকালে তিনি তার স্ত্রী এবং তিন ছেলেকে (ওয়াল্টার এস., চার্লস এইচ. এবং ই. জে জুনিয়র) রেখে যান।(27 April 1924) Elisha Jay Edwards (obituary), The New York Times(2 September 1932). Mrs. Elisha J. Edwards (obituary), The New York Times   তথ্যসূত্র    বহিঃসংযোগ       বিষয়শ্রেণী:ইয়েল ল স্কুলের প্রাক্তন শিক্ষার্থী বিষয়শ্রেণী:মার্কিন অনুসন্ধানী সাংবাদিক বিষয়শ্রেণী:১৯২৪-এ মৃত্যু বিষয়শ্রেণী:১৮৪৭-এ জন্ম বিষয়শ্রেণী:মার্কিন অ-কল্পকাহিনী লেখক বিষয়শ্রেণী:মার্কিন রাজনৈতিক লেখক
বেরো রেলওয়ে স্টেশন হল ভারতের পশ্চিমবঙ্গ রাজ্যের পুরুলিয়া জেলার বেরো গ্রাম ও পার্শ্ববর্তী গ্রামাঞ্চলে রেল-পরিষেবা প্রদানকারী একটি রেলওয়ে স্টেশন। রামকানালী ও জয়চণ্ডী পাহাড় স্টেশনের মধ্যবর্তী রেলওয়ে স্টেশন হল 'বেরো'।  ইতিহাস নাগপুর ছত্তিশগড় রেলওয়ের মানোন্নয়নের উদ্দেশ্যে ১৮৮৭ সালে বেঙ্গল নাগপুর রেলওয়ে গঠিত হয়। এরপর এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষ্যে বিলাসপুর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়।  বৈদ্যুতিকরণ থাম্ব|বেরো রেলস্টেশন  টাটানগর-আর্দ্রা-আসানসোল বিভাগের বৈদ্যুতিকরণের কাজ সমাপ্ত হয়েছিল ১৯৫৭-১৯৬২ পর্যায়ে।   তথ্যসূত্র   বহিঃসংযোগ   Trains at Bero  বিষয়শ্রেণী:আদ্রা রেলওয়ে বিভাগ বিষয়শ্রেণী:পুরুলিয়া জেলার রেলওয়ে স্টেশন বিষয়শ্রেণী:১৮৯১-এ ভারতে চালু রেলওয়ে স্টেশন
ওরকুন কোকচু (; জন্ম: ২৯ ডিসেম্বর ২০০০) হলেন একজন ওলন্দাজ–তুর্কি পেশাদার ফুটবল খেলোয়াড়। তিনি বর্তমানে পর্তুগিজ ক্লাব বেনফিকা এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, কোকচু নেদারল্যান্ডস অনূর্ধ্ব-১৭ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় তিন বছর যাবত নেদারল্যান্ডস ও তুরস্কের বয়সভিত্তিক দলের হয়ে খেলার পর, তিনি ২০২০ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ২৭ ম্যাচে ২টি গোল করেছেন।   প্রারম্ভিক জীবন  ওরকুন কোকচু ২০০০ সালের ২৯শে ডিসেম্বর তারিখে নেদারল্যান্ডসের হারলেমে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কোকচু নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯ এবং তুরস্ক অনূর্ধ্ব-২১ দলের হয়ে খেলার মাধ্যমে নেদারল্যান্ডস ও তুরস্কের প্রতিনিধিত্ব করেছেন। ২০১৭ সালের ১০ই ফেব্রুয়ারি তারিখে তিনি জার্মানি অনূর্ধ্ব-১৭ দলের বিরুদ্ধে ম্যাচে নেদারল্যান্ডস অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। নেদারল্যান্ডস ও তুরস্কের বয়সভিত্তিক দলের হয়ে তিনি প্রায় ৩ বছরে ১৪ ম্যাচে অংশগ্রহণ করে ৪টি গোল করেছেন।  ২০২০ সালের ৬ই সেপ্টেম্বর তারিখে, ১৯ বছর, ৮ মাস ও ৮ দিন বয়সে, উভয় পায়ে ফুটবল খেলায় পারদর্শী কোকচু সার্বিয়ার বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি সার্বিয়া ০–০ গোলের ব্যবধানে জয়লাভ করেছিল। তুরস্কের হয়ে অভিষেকের বছরে কোকচু সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ২ মাস ও ১০ দিন পর, তুরস্কের জার্সি গায়ে প্রথম গোলটি করেছেন; ২০২১ সালের ১৬ই নভেম্বর তারিখে, মন্টিনিগ্রোর বিরুদ্ধে ম্যাচের ৬০তম মিনিটে হাকান চালহানোয়লুর অ্যাসিস্ট হতে তুরস্কের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল তুরস্ক  ২০২০  ২  ০ ২০২১  ১১  ১ ২০২২  ৫  ০ ২০২৩  ৬  ১ ২০২৪  ৩  ০ সর্বমোট  ২৭  ২   তথ্যসূত্র    বহিঃসংযোগ                        বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:তুর্কি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:নেদারল্যান্ডসের অনূর্ধ্ব-১৯ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:তুর্কি পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:ফেইয়ানর্টের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:তুর্কি প্রবাসী ফুটবলার বিষয়শ্রেণী:ওলন্দাজ প্রবাসী পুরুষ ফুটবলার
থাম্ব|250x250পিক্সেল|মলের ভিতর(২০০৭) থাম্ব|250x250পিক্সেল|ভিতরের বৃষ্টি বাগান (২০১৮) ১ উৎমা শপিংমলটি মালয়েশিয়ার বন্দনা উৎমা, দামানসারা, পেটলিং জয়া, সেলাঙ্গরে অবস্থিত। এই ১ উৎমা মলটি ১৯৯৫ সালে খোলা হয় এখানে। মোট ৫৫৯২০১৫ বর্গ ফুট নিয়ে তৈরি এই মলটি ।  যেটি মালয়েশিয়ার সবচেয়ে বড়ো আর পৃথিবীর সপ্তম শপিংমল এই শপিংমলের ছাদে একটা বড়ো বাগান আছে। দক্ষিণ এশিয়ামহাদেশের একটা গোপন বাগান ও আছে এই শপিংমলে। এখানে দুটো সিনেমা দেখার হল আছে , গোল্ডেন সিনেমা হল আর টিজিভি সিনেমা হল। একটি ৩৬ এর লেনের বোলিং এলিল আছে ,একটি তোরণ কেন্দ্র আছে এবং বাচ্ছাদের খেলার মাঠও আছে এখানে ।  এখানে ছটি বিনিদনমূলক খেলার জায়গায় আছে যেমন এয়াররিডের, ফ্লোরিডের, ক্যাম্প৫, সালান্টিস, প্যাডিং এবং হিট রুটটপ বেসবল।  ইট্রোনিক্স গাড়ি এখানেই চার্জ দিতে পারে।   দোকান    AEON  লসেটেন  ক্লোড স্টোর  পার্কসন  টি জি ভি সিনেমা ই মাক্স - প্রথম সিনেমা বান্দা উৎমার  গোল্ডেন স্ক্রিন সিনেমা - সবচেয়ে বড় সিনেমা হল মালয়েশিয়ার  জারা  মুজি   ইতিহাস  ১৯৯১ পর্যন্ত এখানে কোনো শুধু মাত্র নারকেল গাছের বাগান ছিলো আর লোক বসতি বলতে প্রায় ১০০ জন মতো। কিন্তু এই বন্দনা উৎমা উন্নতি করা হয় ১৯৯০ সালের পরে। এই জায়গাটির উন্নতি করতে সি হোলি চান হোল্ডিং এস ডি এচ কোম্পানিকে দেয়া হয় । এরপরে এখানে ১৯৯৫ সালে টিভি সেন্টার, শ্রী পেন্টাস খোলা হয় । এর পরে ১৯৯৬ সালে ১ উৎমার শপিংমল খোলা হয়। এটার পরে নাম হয় জয়া জুস্কো চেইন ডিপার্টমেন্ট । এখন এটার নাম AEON ।   দর্শক  সপ্তাহে এখানে ৬০০০০ থেকে ৯০০০০  হাজার দর্শক এখানে আসেন। </ref>   যোগাযোগ ব্যবস্থা  এখানে বান্দার উৎমা রেল স্টেশন ও বাস স্ট্যান্ড আছে । এই গুলোই এখানকার প্রধান যোগাযোগ ব্যবস্থা। থাম্ব|200x200পিক্সেল|বান্দার উৎমা রেল স্টেশন   আর কিছু    List of shopping malls in Malaysia   তথ্যসূত্র    বহিঃসংযোগ      বিষয়শ্রেণী:সেলাঙ্গরের বিপণিবিতান বিষয়শ্রেণী:১৯৯৫-এ প্রতিষ্ঠিত বিপণিবিতান বিষয়শ্রেণী:১৯৯৫-এ সম্পন্ন ভবন ও স্থাপনা বিষয়শ্রেণী:১৯৯৫-এ মালয়েশিয়ায় প্রতিষ্ঠিত